Anna Cloete

Anna Cloete (1913–1999) was 'n Suid-Afrikaanse pionier-aktrise. Sy was ses dekades lank deel van die Afrikaanse toneel-, rolprent- en televisiebedryf.HAT Taal-en-feitegids, Pearson, Desember 2013, 

Cloete het van die 1930's vir jare lank saam met haar man as deel van die James Norval-toergeselskap opgetree. Sy het self ook stukke geskryf, soos Ou liefde roes nie en Elke hart het sy smart. Sy het later, tot haar uittrede toe, vir die destydse Truk gespeel en was landswyd vir haar warm persoonlikheid en ingeleefde karakterrolle bekend.

Ná die instelling van TV in 1976 het sy in een van die eerste Afrikaanse TV-dramas, Die ryk weduwee, en daarna in Die koster, gespeel.

Sy is op 10 Februarie 1999 op 86 jarige ouderdom aan 'n beroerte oorlede. Haar enigste kind, Paddy Norval, is reeds in die 1980's oorlede.Anna Cloete, aktrise, sterf op 82 ná beroerte, Beeld, 11 Februarie 1999Afrikaanse toneelwêreld verloor veteraanaktrise, Die Burger, 11 Februarie 1999

 Filmografie 
As aktrise:
 Elsa se Geheim, 1979
 Night of the Puppets, 1979 as Molina da Costa
 Die Spaanse Vlieg, 1978
 Met Liefde van Adèle, 1974
 Die Kandidaat, 1968 as Sonja
 Geheim van Onderplaas, 1962
 The Hellions, 1961 as mev. Archer (nie gekrediteer nie)
 Spore in die Modder, 1961
 Paul Krüger, 1956 as Alida Malan
 Sarie Marais, 1949 as Aletta

As skrywer:
 Geheim van Onderplaas, 1962

 Verwysings 

 Eksterne skakels 
  James en Anna Norval se grafsteen in die Woltemade-begraafplaas, Maitland, Kaapstad. URL besoek op 17 November 2015.

Kategorie:Suid-Afrikaanse aktrises
Kategorie:Suid-Afrikaanse aktrises van die 20ste eeu
Kategorie:Geboortes in 1913
Kategorie:Sterftes in 1999